Diari Oficial de la Generalitat Valenciana


Sumari del DOGV 6623, del 05-10-2011 (2011/9868)

RESOLUCIÓ de 22 de setembre de 2011, de la directora general d'Educació i Qualitat Educativa de la Conselleria d'Educació, Formació i Ocupació, sobre eleccions a consells escolars de determinats centres docents no universitaris sostinguts amb fons públics de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6623

Data del DOGV
:   05-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9868


Data del document
:   22-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

Anàlisi jurídica

RESOLUCIÓ de 22 de setembre de 2011, de la directora general d'Educació i Qualitat Educativa de la Conselleria d'Educació, Formació i Ocupació, sobre eleccions a consells escolars de determinats centres docents no universitaris sostinguts amb fons públics de la Comunitat Valenciana. [2011/9868]
La Llei Orgànica 2/2006, de 3 de maig, d'Educació, en el seu títol V, capítol III, secció 1a, article 126, regula la composició del consell escolar dels centres docents públics, en substitució del títol II de la Llei Orgànica 9/1995, de 20 de novembre, de Participació, Avaluació i Govern dels Centres Docents.
Per la seua banda, la disposició final primera, apartat 8, de la Llei Orgànica 2/2006, dóna una nova redacció a l'apartat 1 de l'article 56 de la Llei Orgànica 8/1985, reguladora del dret a l'educació, i modifica la composició del consell escolar dels centres privats concertats.
Els decrets 233/1997 i 234/1997, de 2 de setembre, del Govern Valencià, pels quals s'aproven els reglaments orgànics i funcionals de les escoles d'Educació Infantil i dels col·legis d'Educació Primària, i dels instituts d'Educació Secundària, així com l'Orde de 22 d'octubre de 2007, de la Conselleria d'Educació, per la qual s'adapten les normes contingudes en el Decret 233/1997, de 2 de setembre, del Consell, pel qual s'aprova el Reglament Orgànic i Funcional de les Escoles d'Educació Infantil i dels Col·legis d'Educació Primària, referides a la composició dels consells escolars dels centres d'Educació Especial de la Comunitat Valenciana (DOGV 5630 de 31.10.2007), autoritzen la Conselleria d'Educació, en les seues disposicions finals primeres, a desplegar el que hi disposen i a regular totes les qüestions que es deriven de la seua aplicació.
Per Orde de 10 d'octubre de 1997, de la Conselleria de Cultura, Educació i Ciència, es regulen les eleccions dels consells escolars dels centres públics docents no universitaris de la Comunitat Valenciana i es dicten normes per a la seua celebració.
Per Orde de 10 d'octubre de 1997, de la Conselleria de Cultura, Educació i Ciència, s'adapten als centres docents públics de formació de persones adultes les normes sobre composició dels consells escolars contingudes en els decrets 233/1997 i 234/1997. Així mateix, per Orde de 14 de juny de 2000, de la Conselleria de Cultura i Educació, es regula la implantació dels programes formatius dirigits a la formació de persones adultes establits en els annexos I i III del Decret 220/1999, de 23 de novembre, del Govern Valencià, i es dicten instruccions per a l'organització i el funcionament dels centres públics de formació de persones adultes de la Comunitat Valenciana.
Per Orde de 10 d'octubre de 1997, de la Conselleria de Cultura, Educació i Ciència, es va regular la constitució i designació dels òrgans de govern dels centres docents concertats, en desplegament de la disposició final primera 4 de la Llei Orgànica 9/1995, de la Participació, l'Avaluació i el Govern dels Centres Docents.
Per Orde de 31 de juliol de 1998, de la Conselleria de Cultura, Educació i Ciència, es regulen les seccions dels instituts d'Educació Secundària de la Comunitat Valenciana.
Per Orde de 10 de maig de 1999, de la Conselleria de Cultura, Educació i Ciència s'adapten les normes contingudes en el Decret 233/1997 als col·legis rurals agrupats.
El Decret 90/1986, de 8 de juliol, del Consell de la Generalitat Valenciana, pel qual s'aprova el Reglament dels Òrgans de Govern dels Centres Públics d'Ensenyances Especialitzades: escoles oficials d'idiomes, escoles d'Arts Aplicades i Oficis Artístics, escola de Ceràmica, conservatoris de Música i escola d'Art Dramàtic i Dansa; el Decret 241/1993, de 7 de desembre, així com el Reial Decret 1815/1993, de 18 d'octubre, són aplicables específicament a les ensenyances de règim especial.
El Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, estableix que la direcció general d'Educació i Qualitat Educativa exercirà, entre altres funcions, la planificació, organització i gestió de l'educació a distància.
Per Orde de 12 de setembre de 2002, de la Conselleria de Cultura i Educació, s'establix l'organització i el funcionament de l'Institut Valencià per al Desenrotllament de l'Educació a Distància (IVADED).
Per al desenrotllament adequat del procés electoral, és convenient dictar instruccions que precisen determinats aspectes de les normes que el regulen.
En virtut d'això, fent ús de les autoritzacions concedides per les disposicions finals de les ordes de 10 d'octubre de 1997 mencionades i de l'atribució de funcions efectuada per Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, la directora general d'Educació i Qualitat Educativa, resol:
Primer. Convocatòria
El dia 28 de novembre de 2011 se celebraran les eleccions dels membres dels consells escolars que es constituïsquen per primera vegada, així com les eleccions corresponents a les renovacions parcials dels consells escolars dels centres docents no universitaris sostinguts amb fons públics de la Comunitat Valenciana, i en aquells en els consells escolars dels quals hi haja vacants que corresponguen a la totalitat de llocs d'algun sector, detallats en el preàmbul de la present resolució.
Segon. Composició dels consells escolars
1. Centres públics docents no universitaris
1.1. La composició dels consells escolars dels centres públics docents no universitaris de la Comunitat Valenciana serà la que es detalla en l'annex I.
1.2. La renovació de la primera mitat dels consells escolars dels centres públics docents no universitaris es realitzarà en els termes que preveu l'annex II.
1.3. La renovació de la segona mitat dels consells escolars dels centres públics docents no universitaris es realitzarà en els termes que preveu l'annex III.
1.4. En els col·legis d'Educació Primària, l'alumnat del tercer cicle d'Educació Primària estarà representat en el consell escolar en els termes que establix l'article 31 del Reglament Orgànic i Funcional dels Col·legis d'Educació Infantil i Primària.
1.5. En els centres específics d'Educació Especial i en aquells que tinguen aules especialitzades, formarà part també del consell escolar un representant del personal d'atenció educativa complementària.
1.6. Sense perjuí del que indica l'apartat 1.4 i d'acord amb el que establix l'apartat 1 de la disposició transitòria segona del reglament abans mencionat, en els col·legis d'Educació Primària on s'impartisca provisionalment el primer cicle de l'Educació Secundària Obligatòria, l'alumnat matriculat en este cicle educatiu participarà amb un alumne o alumna en el consell escolar.
Així mateix, en este cas, s'incrementarà en un tant el nombre de representants del professorat com el dels pares i mares dels alumnes matriculats en el primer cicle de l'Educació Secundària Obligatòria.
L'elecció d'ambdós representants s'efectuarà en el mateix acte en què s'elegisquen els altres membres del consell escolar, però de manera que la candidatura quede individualitzada com a representant addicional.
Els alumnes que podran ser elegits membres del consell escolar amb veu i vot són únicament a partir del primer curs d'Educació Secundària Obligatòria.
En cap cas podrà ser elegit un alumne que haja sigut objecte de sanció per conductes greument perjudicials per a la convivència del centre durant el curs en què tinga lloc la celebració de les eleccions.
2. Centres concertats
2.1. La composició dels consells escolars dels centres concertats serà la prescrita en l'article 56 de la Llei Orgànica 8/1985, de 3 de juliol, Reguladora del Dret a l'Educació (LODE), en la redacció que en fa la disposició final primera, apartat 8, de la Llei Orgànica 2/2006, d'Educació (LOE). Serà, així mateix, aplicable a la composició i renovació parcial dels consells escolars dels centres concertats l'Orde de 10 d'octubre de 1997, de la Conselleria de Cultura, Educació i Ciència, sobre constitució i designació dels òrgans de govern dels centres concertats, en allò que no contravinga el que disposa la mencionada disposició final primera, apartat 8, de la Llei Orgànica 2/2006.
2.2. En els centres específics d'Educació Especial i aquells que tinguen aules especialitzades, formarà part també del consell escolar un representant del personal d'atenció educativa complementària.
2.3. En el nivell de secundària els dos representants dels alumnes cal entendre'ls referits a partir del primer curs de l'Educació Secundària Obligatòria.
2.4 Així mateix, la composició dels centres concertats en Educació Infantil que es constituïsquen per primera vegada serà la prevista en l'article 56.1 de la LODE, igual que la resta de centres concertats. No obstant això, si no hi ha un nombre suficient de representants d'algun dels sectors, se'n reduirà el nombre en cada un d'ells, i es respectarà en tot moment la proporcionalitat que establix l'esmentat precepte entre els distints sectors.
Tercer. Juntes i meses electorals
1. La composició de les juntes i meses electorals dels centres públics docents no universitaris, s'ajustarà al que disposa l'article 33 del Reglament Orgànic i Funcional de les Escoles d'Educació Infantil i dels Col·legis d'Educació Primària, en l'article 35 del Reglament Orgànic i Funcional dels Instituts Educació Secundària, i en l'article 19.1 del Decret 90/1986, pel qual s'aprova el Reglament dels Òrgans de Govern dels Centres públics d'Ensenyances Especialitzades: escoles oficials d'idiomes, escoles d'Arts Aplicades i Oficis Artístics, escola de Ceràmica, conservatoris de Música i escola d'Art Dramàtic i Dansa.
2. La composició de les juntes i meses electorals dels centres concertats s'ajustarà al que disposa l'annex de l'Orde de 10 d'octubre de 1997, de la Conselleria de Cultura, Educació i Ciència, sobre constitució i designació dels òrgans de govern dels centres concertats.
Quart. Vot per correu
1. Els electors podran emetre el seu vot per correu o mitjà semblant, a l'empara de l'article 47 del Reglament Orgànic i Funcional de les Escoles d'Educació Infantil i Col·legis d'Educació Primària i de l'article 47.3 del Reglament Orgànic i Funcional d'Educació Secundària, referits als centres públics i segons el que disposa l'Orde de 10 d'octubre de 1997, de la Conselleria de Cultura, Educació i Ciència, sobre constitució i designació dels òrgans de govern dels centres concertats.
2. Atés que la finalitat d'este procediment de votació és aconseguir la major participació possible, les juntes electorals han de determinar les regles a què ha d'ajustar-se el vot per correu o mitjà semblant a este que faciliten al màxim l'exercici del dret al vot, al mateix temps que en quede assegurat el secret i la identificació de l'elector, (per mitjà de missatger, familiar o mandatari que entregue el sobre tancat a la mesa electoral, o mitjà semblant).
Quint. Propaganda electoral
1. Els directors dels centres permetran als candidats que puguen donar a conéixer les seues propostes electorals. En especial, als candidats dels sectors de pares i alumnes, es facilitaran locals per a reunions. Els membres de les associacions o organitzacions de pares i alumnes podran accedir als centres per a exposar els programes de les seues respectives organitzacions.
2. En tot cas, les activitats a què es referix l'apartat anterior es duran a terme en l'horari que determine la direcció del centre, sense que puga alterar-se el desenrotllament normal de les activitats acadèmiques.
Sext. Model de formularis
1. S'aproven els formularis inclosos en l'annex IV per a la constitució de la junta electoral, presentació de candidatures i actes dels consells escolars. Així mateix, s'aprova el calendari orientatiu inclòs en l'annex V.
2. No obstant això, seran vàlids i produiran ple efecte els documents del procés electoral que, sense ajustar-se als dits models, continguen els elements essencials requerits per l'ordenament jurídic vigent.
Sèptim. Eficàcia
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.
La present resolució no és definitiva en via administrativa, i contra esta podrà interposar-se un recurs d'alçada davant la secretària autonòmica d'Educació, en el termini d'un mes, comptat des de l'endemà de ser publicada, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 22 de setembre de 2011.- La directora general d'Educació i Qualitat Educativa: Beatriz Gascó Enríquez.Annex V
Calendari orientatiu d'actuacions
Actuacions i calendari d'eleccions a consells escolars de centres docents no universitaris sostinguts amb fons públics.
- El director o directora elabora els censos electorals.
- El director o directora organitza el sorteig de components, titulars i suplents, de la junta electoral, que aprovarà els censos electorals.
- Constitució de la junta electoral: fins al 19 d'octubre de 2011
- La junta electoral fixa el termini d'admissió de candidatures dels diferents sectors.
- Publicació de la llista provisional de candidats: fins al 18 de novembre de 2011.
- Termini per a possibles reclamacions a la llista provisional de candidats: fins al 21 de novembre de 2011.
- Termini per a resoldre la junta electoral les possibles reclamacions: fins al 22 de novembre de 2011.
- Eleccions: el 28 de novembre de 2011.
- Proclamació dels candidats electes: fins al 9 de desembre de 2011.
- Remissió de l'acta de proclamació de candidats electes a la Direcció Territorial d'Educació: en el termini de 24 hores a partir de la proclamació.
- Sessió constitutiva del nou/renovat consell escolar: fins al 21 de desembre de 2011.
\* \* \* \* \* \* \* \* \* \*
Anexo V
Calendario orientativo de actuaciones
Actuaciones y calendario de elecciones a consejos escolares de determinados centros docentes no universitarios sostenidos con fondos públicos.
- El director o directora elabora los censos electorales.
- El director o directora organiza el sorteo de componentes, titulares y suplentes, de la junta electoral, que aprobará los censos electorales.
- Constitución de la junta electoral: hasta el 19 de octubre de 2011.
- La junta electoral fija el plazo de admisión de candidaturas de los distintos sectores.
- Publicación de la lista provisional de candidatos: hasta el 18 de noviembre de 2011.
- Plazo para posibles reclamaciones a la lista provisional de candidatos: hasta el 21 de noviembre de 2011.
- Plazo para resolver la junta electoral las posibles reclamaciones: hasta el 22 de noviembre de 2011.
- Elecciones: el 28 de noviembre de 2011.
- Proclamación de los candidatos electos: hasta el 9 de diciembre de 2011.
- Remisión del acta de proclamación de candidatos electos a la Dirección Territorial de Educación: en el plazo de 24 horas a partir de la proclamación.
- Sesión constitutiva del nuevo/renovado consejo escolar: hasta el 21 de diciembre de 2011.